Elektromechanické meracie prístroje
Elektromechanické meracie prístroje - sú analógové, ktoré prevádzajú meranú veličinu na údaj ukazovateľa. 
· Výchylka je úmerná meranej veličine a jej zmena je spojitá. 
· Sú konštruované na princípe využitia vzniku mechanického momentu pôsobením magnetických resp. elektrických polí.  Energia  na  vytvorenie  výchylky  sa  získava  z meraného  objektu,  čo  je  na  jednej  strane výhoda pretože prístroj nepotrebuje prídavný zdroj, no na druhej strane zaťažuje meraný objekt. 
· Sú konštrukčné jednoduché a spoľahlivé. 
· Nevýhodou je však nižšia presnosť(hlavne na začiatku stupnice),  pomalosť a  pri  niektorých  systémoch  úzke  frekvenčné  pásmo  a nezanedbateľný vnútorný  odpor.  Príčinou  chýb  býva  tiež  mechanický  pohyb  ručičky  spojený  s trením, pohyb  ručičky  môže  viesť tiež  k vzniku  indukovaného  napätia  opačnej  polarity. 
· Najbežnejšie  elektromechanické  meracie  systémy  sú  magnetoelektrický,  elektromagnetický, elektrodynamický, indukčný a vibračný.

Značky a symboly na meracích prístrojoch
Všetky  charakteristické  vlastnosti  meracieho  prístroja  musia  byť vyznačené  na  stupnici 
pomocou  značiek  určených  normou. 
Sú  to  obvykle  tieto  údaje:  značka  výrobcu,  jednotka meranej veličiny, výrobné  číslo, značka správnej polohy stupnice pri meraní, značka meracieho systému, druh prúdu, trieda presnosti, skúšobné napätie. nominálne hodnoty meracích rozsahov, značka príslušenstva alebo iných oddelených častí rôzne upozornenia pri použití prístroja a pod.

[image: ]Tabuľka niektorých značiek na stupnici prístroja

Časti prístroja

1. Merací systém:    
 
Má  pevnú  a  pohyblivú  časť,  ktorá  najčastejšie  vykonáva  otočný  pohyb.  
[bookmark: _GoBack]Využíva  sa silové  pôsobenie  elektrických  veličín,  meraná  veličina  vytvorí  moment  systému,  ktorý  otáča pohyblivou  časťou,  na  ktorej  je  upevnená  ručička.  (Moment  systému  závisí  vždy  od  meranej veličiny,  ale  pre  rôzne  meracie  systémy  sa  vypočíta  inak. )Proti  momentu  systému  pôsobí direktívny (riadiaci) moment, ktorý vytvárajú direktívne pružiny. (Často slúžia aj na prívod prúdu do  otočnej  časti.  )Ak  sa  obidva  momenty  rovnajú,  ručička  ukazuje  výchylku,  ktorá  je  úmerná veľkosti meranej veličiny. Ak je meraná veličina nulová, direktívne pružiny zabezpečujú  nulovú polohu  ručičky.  
Podľa  princípu,  na  ktorom  je  založený  merací  systém  rozlišujeme  meracie prístroje  s rôznymi  meracími  systémami  na:  magnetoelektrické,  elektrodynamické, ferodynamické, feromagnetické, indukčné, elektrostatické, vibračné, tepelné.

2. Zobrazovacie (indikačné) zariadenie:

Je  to  zariadenie  na  odčítanie  hodnoty  meranej  veličiny.  Umožňuje  určiť veľkosť meranej veličiny. 
Má dve časti: 
a)  ukazovateľ,  indikuje  polohu  pohyblivej  časti  meracieho  systému,  najčastejšie  to  je  ručička 
b)  číselník,  usporiadaný  súbor  značiek  spolu  s  priradeným  číslovaním,  ktorý  tvorí  časť
zobrazovacieho zariadenia prístroja, je na ňom zobrazená stupnica a značky, ktoré udávajú:
- druh prístroja napr. A, V, W, Ω, Hz ... 
- vnútorný odpor prístroja napr. 5000 Ω/V, 60V - 2000Ω
- merací systém (značky sú uvedené vyššie pri názve systému) 
- pracovná poloha napr. zvislá , vodorovná  , šikmá 
- trieda presnosti a druh prúdu napr. 1 , 0,5 , 0,2  ,  ,  ,
- skúšobné napätie 

Presnosťmerania elektromechanickými meracími prístrojmi ovplyvňujú vonkajšie rušivé 
vplyvy,  medzi  ktoré  patria:  mechanické  vplyvy,  teplota,  cudzie  magnetické  polia,  frekvencia, časový priebeh meranej veličiny a pod. 

Zisťovanie hodnoty meranej veličiny analógovým prístrojom: 
- nastavíme vhodný merací rozsah
- počkáme, kým sa ručička ustáli 
- odčítame výchylku (pozeráme sa kolmo) v dielikoch vrátane ich zlomkov 
- vynásobíme výchylku konštantou 
Výchylku  ukazovateľa  analógového  meracieho  prístroja  je  možné  odčítať s presnosťou 
maximálne asi 0,1 %.

